କୋଲିସ ଅସ୍ଥି ଭଗ୍ନ
କୋଲିସ ଅସ୍ଥି ଭଗ୍ନ (Colles' fracture) ଏକ ଦୂରସ୍ଥ ରେଡିଅସ (radius) ଅସ୍ଥି ଭଗ୍ନ (fracture of the distal forearm) ଯେଉଁଥିରେ ଭଙ୍ଗା ଅଂଶ ଡର୍ସାଲ ବା ପଛକୁ (backwards) ବଙ୍କା ହୋଇଯାଏ । ଯନ୍ତ୍ରଣା, ଫୁଲା, କୁରୁପ, ବ୍ରୁଇସିଙ୍ଗ (bruising) ଇତ୍ୟାଦି ଲକ୍ଷଣମାନ ଦେଖାଯାଏ । ଆଘାତ ପରିମାଣ ଅତ୍ୟଧିକ ଥିଲେ ମିଡିଆନ ସ୍ନାୟୁ (median nerve) କ୍ଷତିଗ୍ରସ୍ତ ହୋଇପାରେ ।

ଅବୟବ ସଳଖ ଥାଇ ପଡ଼ିଗଲେ ଏହିଭଳି ଭଙ୍ଗା ଦେଖାଯାଏ । ଓଷ୍ଟିଓପୋରୋସିସ ରୋଗ ଥିଲେ ଏହି ଭଙ୍ଗା ସଙ୍କଟ ରହେ । ଏକ୍ସ-ରେ (X-rays) କରି ଏହି ଆଘାତ ନିର୍ଣ୍ଣୟ ନିଶ୍ଚିତ କରାଯାଏ । ଅଲନା (ulna) ଅସ୍ଥିର ଅଗ୍ରଭାବ ମଧ୍ୟ ଏହା ସ‌ହିତ ଭାଙ୍ଗିଥାଇପାରେ ।

ଏହି ଭଙ୍ଗା ନିମନ୍ତେ ପ୍ଲାସ୍ଟର (casting) ବା ଅପରେଶନ ଆବଶ୍ୟକ ହୁଏ । ଅଧିକାଂଶ କେଶ୍‌ରେ ବିଶେଷତଃ ୫୦ ବର୍ଷ ବୟସ ପରେ ରିଡକସନ (Surgical reduction) ଓ ପ୍ଲାସ୍ଟର ଚିକିତ୍ସା ଯଥେଷ୍ଟ ହୁଏ । ଯନ୍ତ୍ରଣା ଲାଘବ ନିମନ୍ତେ ପ୍ରୋସିଡ୍ୟୁରାଲ ସିଡେସନ (procedural sedation and analgesia) ଓ ଯନ୍ତ୍ରଣା ଲାଘବ ବା ହେମାଟୋମା ବ୍ଲକ (hematoma block) କରାଯାଏ । ସମ୍ପୁର୍ଣ୍ଣ ସୁସ୍ଥ ହେବାକୁ ୧-୨ ବର୍ଷ ଲାଗେ । 
 

ପ୍ରାୟ ୧୫% ଲୋକଙ୍କର ଏହି ଭଙ୍ଗା ହେବା ଦେଖାଯାଏ । ପିଲା ଓ ମଧ୍ୟ ବୟସ୍କ ଅପେକ୍ଷା ଯୁବକ ଓ ବୟସ୍କ ଲୋକଙ୍କର ଅଧିକ ଭଙ୍ଗିବା ଦେଖାଯାଏ । ପୁରୁଷଙ୍କ ଅପେକ୍ଷା ମହିଳାଙ୍କର ଅଧିକ ଭାଙ୍ଗେ । ସନ ୧୮୧୪ରେ ଏହି ଭଙ୍ଗା ବିଷୟ ଆବ୍ରାହମ କୋଲିସ (Abraham Colles) ପ୍ରଥମେ ବର୍ଣ୍ଣନା କରିଥଲେ ।

ଏହା ଦେଖନ୍ତୁ 
 Smith's fracture

ଆଧାର

ବାହ୍ୟ ଲିଙ୍କ 

 Colles Fracture Wheeless' Textbook

ଚିକିତ୍ସା ବିଜ୍ଞାନ